Flemming Salomonsens forargelsen over, at nogen kan finde på at forgifte ørne med nervegift i byttefisk, får ham nu til at udlove ikke mindre end 50.000 kroner for oplysninger, der kan føre til en eller flere gerningsmænd. - Det er noget forbandet svineri. Der er kun fire-fem ynglende kongeørn-par i Danmark - et af dem holder til i Store Vildmose - og dem skal vi passe på og ikke forgifte, siger Flemming Salomonsen, der er ejer af Falkonertjenesten. Hadsund-firmaet med seks ansatte lever af at fjerne måger fra byerne ved hjælp af falke, og så undervise r han dagligt og fortæller om store rovfugle og afholder shows med ørne. - Der er i mine øjne ingen tvivl om, at giften er udlagt for at slå rovfugle ihjel. Men, tænk hvis det havde været et barn, der havde fundet fisken. Vi skal have fundet ud af, hvem der har lavet sådan et nummer, siger han. Giftmængden, der blev fundet i en fisk i søen i Store Vildmose, er så kraftig, at den kan ondulere et par skoleklasse. Derfor udlover han nu 50.000 kroner til den eller de personer, der kan give politiet oplysninger, som kan føre til en opklaring af sagen. Har man oplysninger i sagen, skal man kontakte Nordjyllands Politi på 114.

Opsummering:
Har man informationer, der kan føre til en opklaring af, hvem der har udlagt nervegift i søen i Store Vildmose, er der en kæmpe dusør i vente.